Fuge-s

Fuge-s eller sammensetnings-s er en s som brukes for å binde sammen to substantiver i norsk, dansk, svensk, tysk og nederlandsk i for eksempel utfyllingsskjema og visdomstann. Den forekommer noe oftere enn fuge-e.Lie, Svein. 2006. Norsk morfologi. Ling forlag. Side 95.

Fuge-s i norsk språk
Det er flere forskjellige årsaker til at fuge-s brukes i sammensatte ord:
av fonetiske grunner for å forenkle uttalen av ordet.
for å vise tilhørighet. En sjefssekretær er en sekretær som tilhører sjefen. En sjefsekretær er en sekretær som er sjef (over andre sekretærer).

Det kan være vanskelig å vite når det skal brukes fuge-s, og det tryggeste er alltid å slå opp i ordboka. Det finnes riktignok noen regler for fuge-s:
Der det første ordet i sammensetningen ender på -dom, -else, -het, -leik, -nad, -skap, -sjon og -tet skal det nær alltid brukes fuge-s. Eksempel: ungdomsskole, kjærlighetssorg.
Unntak: Ord som slutter på -ing skal ikke ha fuge-s etter seg dersom de er lånord som ikke er fornorsket. Eksempel: piercingpistol.
Der det første ordet er et rotord, dvs et substantiv dannet av en verbstamme, skal det ofte være fuge-s. Eksempel: bruksrett.
Sammensatte ord skal normalt ha fuge-s når det ene ordet i sammensetningen selv er sammensatt. Eksempel: flertallsbøying, skrivebordsplate.

Vanlige feil
Følgende ord skal ha fuge-s, men skrives ofte feil:
lønnsslipp, ikke lønnslipp
sinnssyk, ikke sinnsyk
tidsskrift, ikke tidskrift
ungdomsskole, ikke ungdomskole

Følgende ord skal ikke ha fuge-s, men skrives ofte feil:
arbeidsom, ikke arbeidssom
medlemskap, ikke medlemsskap
sjefredaktør, ikke sjefsredaktør

Sammensatte ord med fuge-s:
brennevinsglass, ikke brennevinglass
rødvinsglass, ikke rødvinglass

Norsk referansegrammatikk beskriver regler for fugebokstaver i norsk. Språkforskerne Janne Bondi Johannessen og Helge Hauglin har beskrevet språklig praksis med litt større detalj.Janne Bondi Johannessen, Helge Hauglin An automatic analysis of norwegian compounds In 16th Scandinavian Conference of Linguistics. Citeseer, 1996kapittel 2.5 i Eivind Mikael Lindbråten Automatisk orddeling – En regelbasert tilnærming til orddelingsproblemet Masteravhandling i informatikk, Universitetet i Oslo 2015

 Regler for fugebokstaver  Eksempel Tolk sammensetningen som en kombinasjon av to rotord, uten fuge om mulig  løve-manke  ikke: løv-e-manke Tolkning som binde-s er foretrukket om det er en tvetydig tolkning der s-en også kan inngå som første bokstav i et verbalt etterledd  aluminium-s-nakke  ikke: aluminium-snakke Tolkning som binde-s er foretrukket fremfor nullfuge om forleddet i seg selv er et sammensatt ord  lesesal-s-turer  ikke: lesesal-sturer Binde-s kan aldri følge binde-e og visa versa  hest-e-sal  ikke: hest-e-s-al Ved to analyser som gir likt antall medlemmer og ingen bindebokstav er involvert, velg, hvis mulig, analysen som er et substantiv  hun-dyr (S)  ikke: hund-yr (V) Ved to like analyser med tanke på bindebokstav og regelen over, og en av dem har et forledd som i seg selv er et sammensatt ord, velg den  fagplan-arbeid  ikke: fag-planarbeid Binde-e kan kun settes sammen med en stamme som har enkelt stavelse  hest-e-ekvipasje tre-hest-ekvipasje  ikke: tre-hest-e-ekvipasje Stammer kan komme før forleddet før -e så lenge de ikke danner sammensetning med forleddet  konge-hus-hest-e-ekvipasje  ikke: konge-hus-hest-ekvipasje Binde-s opptrer ikke etter en konsonantsekvens med sibilanter.   busk-spilling  ikke: busk-s-pilling .. . med mindre forleddet er sammensatt  enebærbusk-spilling enebærbusk-s-pilling Hvis forleddet er ukjent, velg analysen med det lengste etterleddet  Ibsen-stykket  ikke: Ibsens-tykke

Referanser

Eksterne lenker
 Bindebokstaver; ordnett.no
 Per Egil Hegges språkspalte i Aftenposten: Spørsmål om fuge-s 

Kategori:Grammatikk